Predkladacia správa

	Návrh na určenie gestorského ústredného orgánu štátnej správy zodpovedného za transpozíciu smerníc a vypracovanie tabuliek zhody k nim sa predkladá na základe bodu B.4 uznesenia vlády SR č. 704 z 18. júla 2001. Cieľom určenia gestorstva je vytvorenie systému priebežného určovania gestorských rezortov  zodpovedných  za transpozíciu smerníc do slovenských všeobecne záväzných právnych predpisov.

Predkladaný návrh bol spracovaný v súčinnosti s vedúcimi negociačných (pracovných) skupín a bol prerokovaný na spoločnej pracovnej porade, ktorá sa uskutočnila dňa 8. septembra 2001 na Úrade vlády SR. Vznesené návrhy a pripomienky boli zohľadnené pri dopracovaní návrhu a to ešte pred medzirezortným pripomienkovým konaním.

Určenie gestorstva  obsahuje 138 smerníc, ktoré boli prijaté  Európskymi spoločenstvami v časovom rozpätí rokov 2000 – 2001. Termíny ich transpozície do slovenského právneho poriadku sú určené vo väzbe na termíny účinnosti transpozície smerníc platné pre členské štáty EÚ, avšak s prihliadnutím na záväzky SR v jednotlivých kapitolách a na negociačné pozície SR v integračnom procese. 

	  K predkladanému návrhu bolo vykonané medzirezortné pripomienkové konanie. Pripomienky vecnej a  zásadnej povahy boli zohľadnené a zapracované do správy. Pripomienky odporúčajúceho charakteru boli v prevažnej miere akceptované Na rokovanie vlády sa materiál predkladá bez rozporov.